钦定古今图书集成/理学汇编/经籍典/第139卷 > 《汉韩婴诗外传三》 > 《抑》
## 钦定古今图书集成/理学汇编/经籍典/第139卷 > 《汉韩婴诗外传三》 > 《抑》

比干谏而死，箕子曰：“知不用而言，愚也；杀身以彰君
之恶，不忠也。二者不可，然且为之，不祥莫大焉。”遂被
发佯狂而去。君子闻之曰：“劳矣。”箕子尽其精神，竭其
忠爱，见比干之事，免其身，仁知之至。《诗》曰：“人亦有言，
靡哲不愚。”